b'\n_START_ARTICLE_\nJ\xc3\xa4\xc3\xa4hyv\xc3\xa4iset kummised\xc3\xa4lle\n_START_SECTION_\nJuoni\n_START_PARAGRAPH_\nLorenzo Anello (Robert De Niro) on amerikanitalialainen bussikuski Bronxin esikaupungissa New Yorkissa. H\xc3\xa4nell\xc3\xa4 on vaimo Rosina (Kathrine Narducci) ja poika Calogero (Francis Capra). Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Calogero joutuu silminn\xc3\xa4kij\xc3\xa4ksi murhaan kotitalonsa edess\xc3\xa4. Poliisit pyyt\xc3\xa4v\xc3\xa4t h\xc3\xa4nt\xc3\xa4 kertomaan tekij\xc3\xa4n, joka on mafiapomo Sonny, mutta Calogero valehtelee, eik\xc3\xa4 Sonny j\xc3\xa4\xc3\xa4 kiinni. My\xc3\xb6hemmin Sonny kutsuu pojan juttusilleen ja he Calogero alkaa tehd\xc3\xa4 vanhemmiltaan salaa tarjoilijan t\xc3\xb6it\xc3\xa4 viereisess\xc3\xa4 ravintolassa. Kerran, kun Calogero vie kahvia Sonnyn porukalle ravintolan kellariin, Sonny antaa h\xc3\xa4nen heitt\xc3\xa4\xc3\xa4 puolestaan noppia. Calogeron onnistuu heitt\xc3\xa4\xc3\xa4 useita voittoheittoja, mik\xc3\xa4 lujittaa h\xc3\xa4nen ja Sonnyn yst\xc3\xa4vyytt\xc3\xa4 entisest\xc3\xa4\xc3\xa4n. Calogeron vanhemmat kuitenkin l\xc3\xb6yt\xc3\xa4v\xc3\xa4t pojan juomarahat ja tivaavat h\xc3\xa4nelt\xc3\xa4, mist\xc3\xa4 h\xc3\xa4n on ne saanut. Kun totuus paljastuu, is\xc3\xa4 Lorenzo hermostuu ja l\xc3\xa4htee Calogeron kanssa viem\xc3\xa4\xc3\xa4n rahoja takaisin Sonnylle. Lorenzo ja Sonny ajautuvat riitaan ja Lorenzo kielt\xc3\xa4\xc3\xa4 Calogeroa olemasta miss\xc3\xa4\xc3\xa4n tekemisiss\xc3\xa4 Sonnyn kanssa._NEWLINE_Calogero ei kuitenkaan kiellosta v\xc3\xa4lit\xc3\xa4. Kuluu muutama vuosi ja h\xc3\xa4n on teini-ik\xc3\xa4inen ja Sonnyn silm\xc3\xa4ter\xc3\xa4. Sonny on kuitenkin huolissaan Calogerosta, sill\xc3\xa4 Calogeron kavereilla on taipumusta huliganismiin. Yhten\xc3\xa4 p\xc3\xa4iv\xc3\xa4n\xc3\xa4 Calogero iskee bussimatkalla silm\xc3\xa4ns\xc3\xa4 tummaihoiseen tytt\xc3\xb6\xc3\xb6n Janeen. Bronxissa rotumellakat ovat kuitenkin arkip\xc3\xa4iv\xc3\xa4\xc3\xa4, joten h\xc3\xa4n ep\xc3\xa4r\xc3\xb6i. He kuitenkin tapaavat ja sopivat menev\xc3\xa4ns\xc3\xa4 elokuviin. Ennen treffej\xc3\xa4 joukko tummaihoisia py\xc3\xb6r\xc3\xa4ilee Calogeron ja h\xc3\xa4nen kavereidensa ohi. Kaverit hy\xc3\xb6kk\xc3\xa4\xc3\xa4v\xc3\xa4t heid\xc3\xa4n kimppuunsa ja Calogero joutuu vasten tahtoaan mukaan tappeluun. Kun Jane ja Calogero tapaavat, k\xc3\xa4y ilmi, ett\xc3\xa4 Janen veli joutui tappelussa pahoinpidellyksi. Calogero ja Janen veli ajautuvat sanaharkkaan, jonka lopuksi Calogero p\xc3\xa4\xc3\xa4st\xc3\xa4\xc3\xa4 vahingossa rasistisen herjauksen suustaan. Calogero, joka oli liikkell\xc3\xa4 Sonnyn lainaamalla autolla, palaa pettyneen\xc3\xa4 kotiin. My\xc3\xb6hemmin Sonny tulee raivoissaan Calogeron luo ja v\xc3\xa4itt\xc3\xa4\xc3\xa4 t\xc3\xa4m\xc3\xa4n asentaneen autoon pommin, joka ei onneksi ollut r\xc3\xa4j\xc3\xa4ht\xc3\xa4nyt. Calogero vannoo, ett\xc3\xa4 Sonny on v\xc3\xa4\xc3\xa4r\xc3\xa4ss\xc3\xa4._NEWLINE_T\xc3\xa4m\xc3\xa4n j\xc3\xa4lkeen Calogeron tapaa kaverinsa, jotka ovat matkalla mustien asuinalueelle palopommien ja aseiden kera. Calogero ei rohkene sanoa ei, kun he pyyt\xc3\xa4v\xc3\xa4t h\xc3\xa4nt\xc3\xa4 mukaansa. Sonny kuitenkin n\xc3\xa4kee tilanteen ja pys\xc3\xa4ytt\xc3\xa4\xc3\xa4 matkalla hied\xc3\xa4n autona ja k\xc3\xa4skee Calogeron mukaansa. Sonny tulee pelastaneeksi Calogeron hengen, sill\xc3\xa4 auto r\xc3\xa4j\xc3\xa4ht\xc3\xa4\xc3\xa4, kun yksi mustista heitt\xc3\xa4\xc3\xa4 palopommin takaisin autoon ja j\xc3\xa4ljell\xc3\xa4 olevat pommit r\xc3\xa4j\xc3\xa4ht\xc3\xa4v\xc3\xa4t. Kaikki autossa olevat saavat surmansa. Calogero tapaa kotimatkallaan Janen, joka on tullut kertomaan, ett\xc3\xa4 veljen mukaan Calogero olikin auttanut h\xc3\xa4nt\xc3\xa4. Silloin Calogero muistaa kaverinsa, kiirehtii Janen kanssa paikalle ja n\xc3\xa4kee yst\xc3\xa4v\xc3\xa4ns\xc3\xa4 palaneina t\xc3\xa4kkien alla. Nyt h\xc3\xa4nkin tajuaa Sonnyn pelastaneen h\xc3\xa4nen henkens\xc3\xa4 ja juoksee takaisin h\xc3\xa4nen luokseen t\xc3\xa4p\xc3\xb6t\xc3\xa4yteen ravintolaan. H\xc3\xa4nen puikkelehtiessaan l\xc3\xa4pi v\xc3\xa4entungoksen h\xc3\xa4n n\xc3\xa4kee yhdet kasvot, jotka eiv\xc3\xa4t hymyile, kuten muut. N\xc3\xa4m\xc3\xa4 kasvot l\xc3\xa4hestyv\xc3\xa4t Sonnya, ja niiden omistaja nostaa revolverin Sonnyn ohimolle ja ampuu t\xc3\xa4m\xc3\xa4n. Ampuja oli sen miehen poika, jonka Sonny itse ampui Calogeron silmien edess\xc3\xa4 vuosia aiemmin.\n_START_SECTION_\nVastaanotto\n_START_PARAGRAPH_\nVideo-oppaassa vuodelta 1994 Olavi Simil\xc3\xa4 kutsui uutuuselokuvaa l\xc3\xa4mminhenkiseksi, haikean realistiseksi ja hyvin onnistuneeksi esikoisohjaukseksi ja antoi sille nelj\xc3\xa4 t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9derinomainen\xe2\x80\x9d.'